يوهان تيتزل (بالالماني: Johann Tetzel تنطق: يوهان تيتسل) تاريخ ميلاده 1465 و توفي في 11 اغسطس 1519 . كان راهب الماني و واعظ دومينيكاني من الروم الكاثوليك , و كان المفتش الاكبر لـمحاكم التفتيش على بولندا و بعدين بقى مانح لـصكوك الغفران فى المانيا. تيتزل مشهور تاريخياً بتهمت بيع صكوك الغفران للناس مقابل فلوس , بالإضافه لمناظراته التاريخيه مع مارتن لوثر اللى كان بيهاجمه بشده. تيتزل من مواليد بيرنا فى اقليم سكسونيا , و درس فلسفه و لاهوت فى جامعت لايبتزج .انضم للرهبان الدومنيكان سنت 1489 و حقق نجاح كواعظ , و سنت 1502 اخد تصريح بالوعظ من الاسقف جيوفاني كاردينال اسرة ميدتشي اللى بقى بعد كده البابا ليو العاشر , و دي الحاجه اللى هو قضى بقيت حياتو بيعملها . سنت 1509 اتعين مفتش عام فى محاكم التفتيش على بولندا و سنت 1517 البابا ليو العاشر عيّنه كـ "مانح لصكوك الغفران" commisioner of indulgences فى عموم المانيا. تيتزل اخد درجت الليانس فى اللاهوت المقدس من جامعة فرانكفورت نهر الأودر سنت 1517 , و بعدين بقى دكتور اللاهوت المقدس سنت 1518 بعد ما وقف يدافع عن وجهة نظره عن مشروعية صكوك الغفران مرتين اودام مارتن لوثر .